CELEX: 32005D0012
Language: lt
Date: 1103500800000
Title: 2005/12/EB:2004 m. gruodžio 20 d. Tarybos sprendimas, iš dalies keičiantis Sprendimą 1999/847/EB pratęsiant Bendrijos veiklos programą civilinės saugos srityjeTekstas svarbus EEE

8.1.2005   
            
            
               LT
            
            
               Europos Sąjungos oficialusis leidinys
            
            
               L 6/7
            
         
      TARYBOS SPRENDIMAS
   
   2004 m. gruodžio 20 d.
   iš dalies keičiantis Sprendimą 1999/847/EB pratęsiant Bendrijos veiklos programą civilinės saugos srityje
   (Tekstas svarbus EEE)
   (2005/12/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 308 straipsnį,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:
   
               (1)
            
            
               1999 m. gruodžio 9 d. Tarybos sprendime 1999/847/EB, sukuriančiame Bendrijos veiklos programą civilinės saugos srityje (2), numatomi Bendrijos veiksmai prieš stichines ir žmogaus sukeltas nelaimes sausumoje ar vandenyje prevencijos, pasirengimo ir reakcijos srityje, laikotarpiui nuo 2000 m. sausio 1 d. iki 2004 m. gruodžio 31 d.
            
         
               (2)
            
            
               Neseni įvykiai, kaip antai potvyniai Vidurio ir Rytų Europoje 2002 m. vasarą, tanklaivio Prestige avarija Ispanijoje 2002 m. lapkritį bei sausra ir didžiuliai miškų gaisrai Pietų Europoje 2003 m. vasarą parodė, kad reikėtų pratęsti veiksmus, Bendrijos mastu vykdomus civilinės saugos srityje pagal Sprendimą 1999/847/EB.
            
         
               (3)
            
            
               Tam, kad būtų išvengta spragų tarp Sprendimo 1999/847/EB galiojimo pabaigos ir naujo teisinio pagrindo taikymo dienos, Sprendimu 1999/847/EB įkurta veiksmų programa turi būti pratęsta dar dvejiems metams.
            
         
               (4)
            
            
               Dėl to reikia atitinkamai iš dalies pakeisti Sprendimą 1999/847/EB,
            
         PRIĖMĖ ŠĮ SPRENDIMĄ:
   1 straipsnis
   Sprendimas 1999/847/EB iš dalies keičiamas taip:
   
               a)
            
            
               1 straipsnio 1 dalyje „2004 m. gruodžio 31 d.“ pakeičiama į „2006 m. gruodžio 31 d.“;
            
         
               b)
            
            
               2 straipsnio 3 dalies pirma pastraipa keičiama taip:
               „Šiai programai įgyvendinti skirta finansinė orientacinė suma yra 7,5 milijonų eurų laikotarpiui nuo 2000 m. sausio 1 d. iki 2004 m. gruodžio 31 d. ir 4,0 milijonų eurų laikotarpiui nuo 2005 m. sausio 1 d. iki 2006 m. gruodžio 31 d.“.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. gruodžio 20 d.
      
         
            Tarybos vardu
         
         
            Pirmininkas
         
         P. VAN GEEL
         
      
   
   
      (1)  2004 m. gruodžio 15 d. pareikšta nuomonė (dar nepaskelbta Oficialiajame leidinyje).
   
      (2)  OL L 327, 1999 12 21, p. 53.